שאלה: תתפילה וקימה בימי חופש: ב"ה (השאלה מכוונת לימי חופש) קורה לי הרבה פעמים שאני קמה מאוחר (10-12). (ואני הולכת לישון בהתאם.). אף פעם לא הבנתי למה זה משנה אם אני אשן מ- עשר בלילה עד שמונה בבוקר, או משתיים עשרה-אחת בלילה עד עשר-אחת עשרה. זה בדיוק אותם שעות שינה. פשוט שבשעות הלילה יש לי יותר מה לעשות מאשר בשעות הבוקר (חברות וכד. בלי בנים, ובלי לעשות רעש ובלאגן. זה פשוט לשבת בסניף עם חברות.). הבעיה היחידה בזה (לפי דעתי) היא שאני לא מתפללת בזמן. וגם על זה אני שואלת-למה צריך לקבוע שעות מוגדרות לתפילה, מה זה משנה למי שקבע את זה מתי אני מתפללת?? אני משתדלת להתפלל 3 תפילות ביום. בתפילות מנחה וערבית (שקיבלתי על עצמי) אני כ"כ "נהנת". אלו ממש תפילות מרוממות עבורי. אך מתפילת שחרית שבשביל להספיק להתפלל אותה אני צריכה לקום מוקדם יותר ממהשהייתי רוצה, והיא הרבה יותר ארוכה-הרבה יותר קשה לי להתרכז במשך כל התפילה(רב התפילה אני בוהה בתקרה וממלמלת את הפסוקים) ואז אני מגיעה לתפילת עמידה כשאני לגמרי לא מרוכזת, אני הרבה פחות מפיקה תועלת. לעומת זאת במנחה וערבית זה ממש "קצר ולעניין" ואני מגיעה לתפילת העמידה לא יגעה מידי, ומרוכזת. אשמח אם תסבירו לי מה כ"כ חשוב שסדר היום יתחיל מוקדם, ולמה תפילת שחרית כ"כ ארוכה לעומת מנחה וערבית. מקווה שכתבתי ברור. ו על האתר המדהים הזה!!!
תשובה: קודם כל, יישר כח על השאלה היפה. אני חושב שלא הרבה בנות מטריד אותן בחופש שעת תפילת השחרית שלהן. אני אנסה לעשות סדר בדברים ואני מקוה שיהיה לתועלת הטבע. קודם כל, הטבע הבסיסי שלנו קשור לזריחת השמש ולשקיעה. במשך אלפי שנים, רוב האנושות היתה קמה עם הזריחה והולכת לישון עם השקיעה. יתירה מכך, הוכח שאצל אנשים שעובדים הרבה מאד שעות בלילה יש סיכון גבוה יותר לכל מיני מחלות, משום שהשעון הביולוגי שנמצא בנו מכוון לפני קרני השמש. מבחינה טבעית - היום מתחיל השכם בבוקר, אני חושב שהעובדה הזו היא די מוסכמת. התרבות. האמת היא שלא רק הטבע שלנו הוא כזה, אלא בסופו של דבר גם רוב החיים שלנו מותאמים  בגדול  לשעות האלו. רוב האנשים מתחילים ללמוד ולעבוד ב7-8 בבוקר, ומעטים אלו שיכולים להרשות לעצמם לקום ב12:00. התפילה תפילת שחרית היא הכי ארוכה - באמת משום שהיא בתחילת היום וזה הזמן  לחדש את המצברים  לאחר שנת הלילה. האדם מתחיל יום חדש וחשוב מאד שההתחלה שלו תהיה מוקדשת לקשר שלו עם רבונו של עולם. (אגב, קיימת הסתכלות כזו גם לגבי השבת - אפשר להסתכל על השבת כמסיימת את השבוע, ואפשר להסתכל על השבת כמתחילה את השבוע הבא). זו הסיבה שנקבעו זמנים לתפילה, משום שחכמים רצו שהאדם יתחיל את יומו בתפילה ולא יעסוק בדברים אחרים. בילויים אמנם, מלבד העבודה, בעולם המודרני התפנה לאדם הרבה מאד זמן, ולכן מטבע הדברים התפתחו הרבה בילויים בערב מכל מיני סוגים. אין פסול בבילויים האלו, אבל צריך להיות מודעים לכך שהרבה פעמים הם פוגעים בעבודה ובלימודים במשך היום. בעצם יש בבילוים האלו משהו שמפריע לטבע ומפריע להתנהלות השוטפת של חיי היומיום. כמובן, יש חופשים שיכולים להיות מוקדשים לאותם בילויים וזה ר גמור, אבל הם לא יכולים להיות  חלק מהשגרה. גיל ההתבגרות בגיל ההתבגרות, חלים הרבה שינויים בגוף ובין השאר - הרגלי השינה קצת משתנים. אכן, בסופו של דבר גם בגיל ההתבגרות צריך להשתלב בעולם, ולכן הלימודים בבית ספר ממשיכים להתחיל בבוקר ולהגמר בצהריים או אחר הצהריים. לכן, בצדק השאלה שלך התמקדה רק בימי החופש, שאז המסגרת לא קיימת, וגם הבילויים בזמן הזה הם בעיצומם. ואחרי כל ההקדמה הארוכה הזו כבר אני מגיע לשאלה שלך. מה שניסיתי להסביר הוא, שבסך הכל תפילת שחרית מאד מתאימה לאדם, גם בעולם של פעם, וגם בעולם של היום. היא אפילו מתאימה לך ברוב השנה, אלא שיש תקופה בשנה ששם היא באמת יוצאת בזמן לא מתאים. בתקופה הזו, באמת צריך לחשוב איך ניתן להסתדר בכל זאת עם הזמנים. חשיבות של ההתמדה המחשבה הראשונה שהיתה לי, זה לנסות לתת לך עצות והדרכות איך להוריד מפה או משם, או כל מיני רעיונות אחרים, אבל התחרטתי. מהשאלה אני שומע שאת בחורה מאד אחראית ומאד מסורה ואני די בטוח שאחרי מה שכתבתי, את יכולה להסתכל על הדברים קצת אחרת ולנסות למצוא פתרונות. אני רק רוצה להוסיף מילה על חשיבותה של ההתמדה. זה נפלא להתפלל מתוך כונה ומתוך רוממות, אבל גם תפילה  מעוכה  שאת לא מרוכזת בה בכלל - יש לה ערך רב. לפעמים אדרבה, דוקא התפילות האלו מוכיחות כמה אנחנו באמת קשורים לקב"ה, כמה זה ממש חלק משגרת היום שלנו. זה נהדר להתפלל מתוך דבקות ושמחה, אבל במובן מסוים, לא פחות נהדר להגיד לעצמך - עכשיו אני מתפללת בלי להפיק תועלת מזה בכלל - רק בגלל שכך ה  ציוה ואני עושה חזקי ואמצי טוביה tsbias1 Gmail.com